Пенчо Славейков
Вършитба

chitanka.info

На стожера завързано въже,

на въжето привързани три коня…

Край гумното насядали мъже…

С камшик конете ратая подгоня.

Картината аз гледам отстрани —

подгонени вършеят трите коня…

Около мене — стожер — вече с дни

вършеят. Но зърното да се отроня

на гумното на словото до днес

не видях. Тъпчат тамо кон до коня —

но тъпчат плява те, не житен клас,

и вятър ги на гумното подгоня.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.